stanford-oval/wikipedia huggingface dataset:
ญะฮ์มี

สำหรับผู้ไม่เห็นพ้องชาวลิเบีย ดูฟัตฮี อัลญะฮ์มี
ญะฮ์มี (อาหรับ: جهمي) เป็นศัพท์ที่มีความหมายเชิงดูหมิ่นที่นักวิชาการอิสลามยุคแรกใช้กล่าวถึงผู้ติดตามของญะฮม์ อิบน์ ศ็อฟวาน (เสียชีวิตใน ฮ.ศ. 128/ ค.ศ. 746) มัซฮับทั้งสี่ปฏิเสธแนวคิดของญะฮ์มี และอะฮ์มัด อิบน์ ฮันบัล อิหม่ามคนที่ 4 ถูกผู้นำมุสลิมเบียดเบียนจากการที่ท่านไม่ยอมรับแนวคิดญะฮ์มี
ตัวแทน

ญะฮม์ อิบน์ ศ็อฟวาน เกิดที่ซามาร์กันต์ ตอนแรกอาศัยที่เตร์มึส และต่อมาที่อัลกูฟะฮ์ที่ซึ่งเขาพบกับญัด อิบน์ ดิรฮัม ผู้กลายเป็นผู้ติดตามและนักเทศน์แนวคิดนี้ หลังกลับมายังบ้านเกิดแล้ว เขามีส่วนในการก่อกำเริบต่อผู้ว่าอุมัยยะฮ์แห่งโฆรอซอน จนถูกจับและประหารชีวิตที่เมร์ว หนึ่งในบรรดานักเทศน์ ญะฮ์มี ที่โด่งดังได้แก่บิชเราะฮ์ อัลมะรีซี (เสียชีวิตใน ค.ศ. 833) ในช่วงต้นคริสต์ศตวรรษที่ 9 กลุ่มญะฮ์มีปฏิบัติการในแนฮอแวนด์ แต่บางส่วนถูกบังคับให้ยอมรับคำสอนของอัชอะรี
ความเชื่อ

มุมมองหลายอย่างของญะฮ์มีถูกฝ่ายซุนนีมองว่านอกรีต และบางส่วนถึงขั้นถูกขับไล่ออกจากสังคมอิสลามโดยทั่วไป ดังนั้น กลุ่มญะฮ์มีจึงปฏิเสธพระนามและคุณลักษณะของอัลลอฮ์ ซึ่งเป็นการศรัทธาที่สำคัญของหลักคำสอนของมุสลิมสายดั้งเดิม ในปัญหาการตีความแนวคิด "อีมาน"  กลุ่มญะฮ์มีมีความคล้ายกับอัลมุรญิอะฮ์ และโต้แย้งว่าความศรัทธาเป็นความรู้ของอัลลอฮ์เท่านั้น และความไม่ศรัทธาเป็นความโง่เขลาของพระองค์ พวกเขายังถือว่าสวรรค์และนรกจะหายไปไม่ช้าก็เร็ว ซึ่งขัดแย้งทั้งในกุรอานและซุนนะฮ์ของศาสดามุฮัมมัด
ในหลักการพรหมลิขิต กลุ่มญะฮ์มียึดมั่นว่าบุคคลไม่มีเจตจำนงเสรีและถูกบังคับให้กระทำเช่นนั้น และตั้งคำถามถึงความเป็นธรรมชาติของอัลลอฮ์ กลุ่มญะฮ์มีเป็นพวกสรรพเทวนิยม และกล่าวว่าพระองค์มีอยู่ทุกที่และอาศัยอยู่ในสิ่งมีชีวิตทุกชนิด นอกจากนี้ พวกเขายังปฏิเสธความเป็นไปได้ที่มุสลิมที่มีธรรมะจะได้พบอัลลอฮ์ในสวรรค์[ต้องการอ้างอิง]
ดูไบครีกทาวเวอร์

| ดูไบครีกทาวเวอร์ |
| --- | --- |
برج خور دبي

ชื่ออื่น: ลากูนทาวเวอร์
ข้อมูลทั่วไป
สถานะ: หยุดชั่วคราว (เนื่องจากการระบาดทั่วของโควิด-19)
ประเภท: กระจายเสียง, ภัตตาคาร และหอสังเกตการณ์
ที่ตั้ง: ดูไบครีก, ดูไบ, สหรัฐอาหรับเอมิเรตส์
เริ่มสร้าง: ตุลาคม ค.ศ. 2016
คาดว่าจะแล้วเสร็จ: ค.ศ. - (-)
เปิดใช้งาน: -
ค่าก่อสร้าง: 1 พันล้านดอลลาร์สหรัฐ
ความสูง: อย่างน้อย 828 m (2,717 ft).
การออกแบบและการก่อสร้าง
สถาปนิก: ซานเตียโก กาลาตราบา
ผู้พัฒนาโครงการ: Emaar Properties
วิศวกรโครงสร้าง: ซานเตียโก กาลาตราบา
ดูไบครีกทาวเวอร์ (อังกฤษ: Dubai Creek Tower; อาหรับ: برج خور دبي) เป็นหอสังเกตการณ์ที่มีสลิงค้ำยัน อยู่ระหว่างการก่อสร้างซึ่งตั้งอยู่ในดูไบ สหรัฐอาหรับเอมิเรตส์ โดยมีมูลค่าการก่อสร้าง 3.67 พันล้านดิรฮัม (1 พันล้านดอลลาร์สหรัฐ) และคาดว่าจะแล้วเสร็จอย่างเร็วที่สุดในปี ค.ศ. 2565 ในตอนแรก แต่ตอนนี้ยังไม่ทราบวันเสร็จอย่างแท้จริงเพราะหยุดก่อสร้างตัวอาคารชั่วคราวจากการระบาดทั่วของโควิด-19 ในระยะแรกหอคอยนี้รู้จักกันในชื่อ The Tower at Dubai Creek Harbour
ยังไม่มีการเปิดเผยความสูงสุดท้าย แต่ Emaar ผู้พัฒนาโครงการ ระบุว่าหอคอยนี้มีความสูงอย่างน้อย 828 เมตร (2,717 ฟุต) ซึ่งเป็นความสูงของบุรจญ์เคาะลีฟะฮ์ ตึกระฟ้าที่สูงที่สุดของดูไบ เมื่อสร้างเสร็จจะกลายเป็นหอคอยที่สูงที่สุดในโลก
ฏิมา (ประเทศอียิปต์)

| ฏิมา |
| --- | --- |
เมือง
ฏิมาที่ตั้งในประเทศอียิปต์
พิกัด: 26°55′N 31°26′E﻿ / ﻿26.917°N 31.433°E﻿ / 26.917; 31.433
ประเทศ:  อียิปต์
เขตผู้ว่าการ: ซูฮาจญ์
เขตเวลา: UTC+2 (EST)
ฏิมา (อาหรับ: طما, ภาษาคอปติก: ⲧⲁⲙⲙⲁ) เป็นเมืองในเขตผู้ว่าการซูฮาจญ์ของอียิปต์ตอนบน ตั้งอยู่บนฝั่งตะวันตกของแม่น้ำไนล์
ดูเพิ่ม

รายชื่อเมืองในประเทศอียิปต์
ดานา นัศรุลลอฮ์

นักวิ่งระยะสั้นชาวคูเวต
| ข้อมูลส่วนบุคคล |
| --- | --- |
เกิด:  (1988-03-07) 7 มีนาคม ค.ศ. 1988 (36 ปี) คูเวตซิตี  คูเวต
บ้านเกิด: คูเวตซิตี  คูเวต
โรงเรียนแม่: มหาวิทยาลัยมิชิแกนสเตต, ทูออลาตินไฮสกูล
กีฬา
ประเทศ:  คูเวต
กีฬา: ลู่และลาน
ประเภท: นักวิ่งระยะกลาง
รายการที่ประสบความสำเร็จ
รอบชิงชนะเลิศโอลิมปิก: เอเธนส์ 2004
ดานา (دانا) หรือ ดานะฮ์ นัศรุลลอฮ์ (อาหรับ: دانة نصر الله; เกิดวันที่ 7 มีนาคม ค.ศ. 1988) เป็นนักกรีฑาลู่และลานหญิงชาวคูเวตที่เข้าแข่งขันในประเภทวิ่งระยะสั้น เธอกลายเป็นนักกีฬาโอลิมปิกหญิงชาวคูเวตคนแรกใน ค.ศ. 2004
แหล่งข้อมูลอื่น

ดานา นัศรุลลอฮ์ ที่ World Athletics (ในภาษาอังกฤษ)
ดานา นัศรุลลอฮ์ ที่ Olympedia (ในภาษาอังกฤษ)
| --- | --- |
ฐานข้อมูลการควบคุมรายการหลักฐาน: ประชาชน :  กรีฑาโลก
ซุฟยาน ฟีฆูลี

ซุฟยาน ฟีฆูลี (อาหรับ: سفيان فيغولي) หรือ ซอฟียาน เฟกูลี (ฝรั่งเศส: Sofiane Feghouli; เกิดเมื่อวันที่ 26 ธันวาคม ค.ศ. 1989) เป็นนักฟุตบอลอาชีพ ปัจจุบันเล่นให้กับกาลาทาซาไรและทีมชาติแอลจีเรียในตำแหน่งปีก อีกทั้งยังสามารถเล่นในตำแหน่งกองกลางตัวรุกได้อีกด้วย
สถิติอาชีพ > สโมสร

| สโมสร | ฤดูกาล | ลีก> ลงเล่น | ลีก> ประตู | บอลถ้วย> ลงเล่น | บอลถ้วย> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- |
| เกรอนอบล์ | 2006–07 | 3 | 0 | 0 | 0 | 0 | 0 | — | — | 3 | 0 |
| เกรอนอบล์ | 2007–08 | 26 | 3 | 1 | 0 | 0 | 0 | — | — | 27 | 3 |
| เกรอนอบล์ | 2008–09 | 26 | 0 | 2 | 0 | 0 | 0 | — | — | 28 | 0 |
| เกรอนอบล์ | 2009–10 | 5 | 0 | 1 | 0 | 1 | 0 | — | — | 6 | 0 |
| เกรอนอบล์ | รวม | 60 | 3 | 4 | 0 | 1 | 0 | 0 | 0 | 64 | 3 |
| บาเลนเซีย | 2010–11 | 3 | 0 | 1 | 1 | — | — | 1 | 0 | 5 | 1 |
| อัลเมริอา (ยืมตัว) | 2010–11 | 9 | 2 | 1 | 0 | — | — | — | — | 10 | 2 |
| อัลเมริอา (ยืมตัว) | รวม | 9 | 2 | 1 | 0 | — | — | 0 | 0 | 10 | 2 |
| บาเลนเซีย | 2011–12 | 30 | 6 | 6 | 0 | — | — | 13 | 0 | 49 | 6 |
| บาเลนเซีย | 2012–13 | 27 | 3 | 2 | 0 | — | — | 8 | 3 | 37 | 6 |
| บาเลนเซีย | 2013–14 | 32 | 4 | 3 | 0 | — | — | 10 | 3 | 45 | 7 |
| บาเลนเซีย | 2014–15 | 33 | 6 | 0 | 0 | — | — | — | — | 33 | 6 |
| บาเลนเซีย | 2015–16 | 21 | 1 | 2 | 0 | — | — | 10 | 4 | 33 | 5 |
| บาเลนเซีย | รวม | 146 | 20 | 14 | 1 | — | — | 42 | 10 | 202 | 31 |
| เวสต์แฮมยูไนเต็ด | 2016–17 | 21 | 3 | 1 | 0 | 3 | 0 | 2 | 1 | 27 | 4 |
| เวสต์แฮมยูไนเต็ด | รวม | 21 | 3 | 1 | 0 | 3 | 0 | 2 | 1 | 27 | 4 |
| กาลาทาซาไร | 2017–18 | 27 | 6 | 4 | 1 | — | — | 0 | 0 | 31 | 7 |
| กาลาทาซาไร | 2018–19 | 29 | 9 | 5 | 3 | 1 | 0 | 5 | 1 | 40 | 13 |
| กาลาทาซาไร | รวม | 56 | 15 | 9 | 4 | 1 | 0 | 5 | 1 | 71 | 20 |
| รวมทั้งหมด | รวมทั้งหมด | 292 | 43 | 28 | 5 | 5 | 0 | 49 | 12 | 374 | 60 |
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| แอลจีเรีย | 2012 | 8 | 2 |
| แอลจีเรีย | 2013 | 9 | 3 |
| แอลจีเรีย | 2014 | 12 | 2 |
| แอลจีเรีย | 2015 | 8 | 2 |
| แอลจีเรีย | 2016 | 5 | 2 |
| แอลจีเรีย | 2017 | 3 | 0 |
| แอลจีเรีย | 2018 | 4 | 0 |
| แอลจีเรีย | 2019 | 9 | 1 |
| รวม | รวม | 58 | 12 |
แหล่งข้อมูลอื่น

Valencia official profile
La Liga profile
ประวัติของ ซุฟยาน ฟีฆูลี ที่ BDFutbol
ซุฟยาน ฟีฆูลี – สถิติลีกฝรั่งเศสที่เว็บไซต์แอลแอ็ฟเป – และมีในภาษาฝรั่งเศส
ซุฟยาน ฟีฆูลี ที่ L'Équipe Football (ในภาษาฝรั่งเศส)
Ciberche stats and bio เก็บถาวร 2020-09-20 ที่ เวย์แบ็กแมชชีน (ในภาษาสเปน)
สถิติของ ซุฟยาน ฟีฆูลี ที่ Soccerbase
| ด ค กผู้เล่นชุดปัจจุบันของกาลาทาซาไรสปอร์คูลือบือ  |
| --- | --- |
 1 มุสเลรา  2 Özbayraklı  5 Çalık  6 Seri  7 Büyük  8 İnan (c)  9 ฟัลกาโอ  10 Belhanda  11 บาเบิล  12 Şen  14 Linnes  15 Donk  19 Bayram  20 Akbaba  21 Durmaz  22 Mariano  27 Luyindama  30 Babacan  33 Taşdemir  34 Kocuk  35 Akgün  40 Güney  41 Kapı  45 Marcão  47 Karnuçu  52 Yüksel  55 นากาโตโมะ  66 Ozornwafor  88 Mitroglou  89 ฟีฆูลี  91 Diagne  97 Mor  Nzonzi  ผู้จัดการ: เทริม 
| ด ค กรายชื่อนักกีฬาทีมชาติแอลจีเรีย – ฟุตบอลโลก 2014 |
| --- | --- | --- |
|  1 Si Mohamed  2 Bougherra (c)  3 Ghoulam  4 Belkalem  5 Halliche  6 Mesbah  7 Yebda  8 Lacen  9 Ghilas  10 ฟีฆูลี  11 Brahimi  12 Medjani  13 สลีมานี  14 Bentaleb  15 Soudani  16 Zemmamouche  17 Cadamuro  18 Djabou  19 Taïder  20 Mandi  21 มะห์รัซ  22 Mostefa  23 M'Bolhi  ผู้ฝึกสอน: Halilhodžić  |  1 Si Mohamed  2 Bougherra (c)  3 Ghoulam  4 Belkalem  5 Halliche  6 Mesbah  7 Yebda  8 Lacen  9 Ghilas  10 ฟีฆูลี  11 Brahimi  12 Medjani  13 สลีมานี  14 Bentaleb  15 Soudani  16 Zemmamouche  17 Cadamuro  18 Djabou  19 Taïder  20 Mandi  21 มะห์รัซ  22 Mostefa  23 M'Bolhi  ผู้ฝึกสอน: Halilhodžić  |  |
| ด ค กรายชื่อนักกีฬาทีมชาติแอลจีเรีย – ชนะเลิศ แอฟริกาคัพออฟเนชันส์ 2019 (สมัยที่ 2) |
| --- | --- | --- |
|  1 Doukha  2 Mandi  3 Tahrat  4 Benlamri  5 Halliche  6 Fares  7 มะห์รัซ (c)  8 Belaïli  9 Bounedjah  10 ฟีฆูลี  11 Brahimi  12 Ounas  13 สลีมานี  14 Boudaoui  15 Delort  16 Oukidja  17 Guedioura  18 Zeffane  19 Abeid  20 Atal  21 Bensebaini  22 Bennacer  23 M'Bolhi  ผู้ฝึกสอน: Belmadi  |  1 Doukha  2 Mandi  3 Tahrat  4 Benlamri  5 Halliche  6 Fares  7 มะห์รัซ (c)  8 Belaïli  9 Bounedjah  10 ฟีฆูลี  11 Brahimi  12 Ounas  13 สลีมานี  14 Boudaoui  15 Delort  16 Oukidja  17 Guedioura  18 Zeffane  19 Abeid  20 Atal  21 Bensebaini  22 Bennacer  23 M'Bolhi  ผู้ฝึกสอน: Belmadi  |  |
ซิดเราะตุลมุนตะฮา

ซิดเราะตุลมุนตะฮาในอักษรวิจิตรอิสลาม
ซิดเราะตุลมุนตะฮา (อาหรับ: سِـدْرَة الْـمُـنْـتَـهَى; ความหมาย: "ต้นพุทรา ณ ขอบเขตที่ไกลที่สุด") เป็นต้นพุทราหรือต้นซิดร์ที่เป็นสัญลักษณ์สุดเขตสวรรค์ชั้นที่เจ็ด ซึ่งเป็นชายแดนที่ไม่มีสิ่งที่ถูกสร้างใดๆ ผ่านไปได้ ตามข้อมูลในศาสนาอิสลาม มีแค่มุฮัมมัดเท่านั้นที่ผ่านได้ในตอนที่เดินทางกับมลาอิกะฮ์ญิบรีลในช่วงอิสรออ์กับมิอฺรอจญ์ (แต่ญิบรีลหยุดอยู่ตรงนั้น) เขตที่อยู่หลังนั้นเป็นที่กล่าวกันว่า เป็นที่ที่อัลลอฮ์กำหนดให้มีการละหมาดห้าเวลา.
กุรอาน

ในซูเราะฮ์ที่ 53 "อัน-นัจม์" ("ดาว") อายะฮ์ที่ 10-18 ได้กล่าวว่า:
10 ดังนั้นเขา (ญิบรีล) จึงนำวะฮียฺมาให้แก่บ่าวของพระองค์ (มุฮัมมัด) สิ่งที่เขาจะนำวะฮียฺมา
11 จิตใจ (ของมุฮัมมัด) มิได้ปฏิเสธสิ่งที่เขาได้เห็น
12 แล้วพวกเจ้าจะโต้เถียงกับเขาเกี่ยวกับสิ่งที่เขาได้เห็นอีกหรือ
13 และโดยแน่นอน เขาได้เห็นญิบรีลในการลงมาอีกครั้งหนึ่ง
14 ณ ที่ต้นพุทธาอันไกลโพ้น
15 ณ ที่นั้น คือสวนสวรรค์อันเป็นที่พำนัก
16 (ขณะนั้น) สิ่งที่ปกคลุม (แสงประกาย) ได้ปกคลุมต้นพุทรา
17 สายตา (ของมุฮัมมัด) มิได้เหลือบแลไปทางอื่น และมิได้ล่วงเกินไป
18 โดยแน่นอนเขาได้เห็นสัญญาณอันยิ่งใหญ่ของพระเจ้าของเขา (อัลกุรอาน 53:10–18)
และชื่อต้นไม้นี้ยังปรากฎอยู่ในซูเราะฮ์ที่ 34 อายะฮ์ที่ 16 และซูเราะฮ์ที่ 56 อายะฮ์ที่ 28.
ความหมาย

ในหนังสือตัฟซีรอัลกุรอานสมัยใหม่ชื่อ ตัฟซีร อัล-กะรีม อัร-รอฮ์มาน ฟี ตัฟซีร กะลาม อัล-มะนาน (تفسير الكريم الرحمن في تفسير كلام المنان) โดย อับดุลเราะฮ์มาน อิบน์ นาซิร อัส-ซะอ์ดี ได้อธิบายถึงต้นซิดรอตุลมุนตะฮาไว้ว่า: (อัลกุรอาน 53:14)
มัน [ต้นซิดรอตุลมุนตะฮา] เป็นต้นไม้ที่มีขนาดใหญ่ (شَجَرَة - ชาญาเราะฮ์) ที่อยู่ไกลจากสวรรค์ชั้นที่เจ็ด ที่มันได้ชื่อนี้เพราะเป็นที่ที่อะไรก็ตามที่ขึ้นไปจากโลกและอะไรก็ตามที่ลงมา [จากสวรรค์] นั้นจะหยุดลงตรงนั้น ซึ่งรวมไปถึงสิ่งที่พระเจ้าประทานลงมา เช่นวะฮ์ย (บทบัญญัติจากสวรรค์) และสิ่งอื่นที่เหมือนกัน...
อับดุลละห์ ยูซุฟ อาลี กล่าวในหนังสือ คำภีร์อัลกุรอาน: ข้อความ คำแปล และคำอธิบาย (The Holy Qur'an: Text, Translation and Commentary) ไว้ว่า ต้นไม้นี้ "เป็นขอบเขตของความรู้จากสวรรค์ที่ถูกประทานให้กับมนุษย์, สิ่งที่อยู่หลังจากนี้ ไม่มีแม้แต่เทวทูตหรือมนุษย์ที่จะผ่านไปได้"
จอร์จ เซล นักวิชาการอังกฤษในช่วงศตวรรษที่ 18 ได้อธิบายว่า "สิ่งที่อยู่หลังจากมันบรรดาเทวทูตไม่สามารถผ่านได้; หรือจะให้จินตนาการให้ดีกว่านี้, ไม่มีความรู้ใดๆ ของสิ่งที่ถูกสร้างจะขยายไปได้ (เข้าใจได้)"
ดูเพิ่ม

ต้นไม้ในศาสนาอิสลาม
ต้นไม้แห่งชีวิต (กุรอาน)
ต้นไม้แห่งชีวิต
พุทราจีน
Ziziphus lotus
Ziziphus spina-christi
แหล่งข้อมูลอื่น

Glossary of Islamic terms
Sidrat al-Muntaha
Miracle of Isra and Miraj
ต้นซิดร์ (ต้นพุทรา; Lote tree)
หน้า 7 ของหนังสือเรื่อง โบสตัน โดยซาอาดี กวีชาวเปอร์เซีย ที่กล่าวถึงเหตุการณ์อิสรออ์กับมิอฺรอจญ์กับต้นพุทรา
ชัยฏอน

สำหรับซาตานในศาสนาอิสลาม ดูที่ อิบลีส
ชะยาฏีน (شياطين; ปีศาจ หรือ มาร) เอกพจน์: ชัยฏอน (شَيْطٰان) เป็นวิญญาณอันชั่วร้ายในความเชื่อศาสนาอิสลาม ซึ่งทำให้มนุษย์ทำบาปโดยการกระซิบที่หัวใจ (قَلْب ก็อลบ์) ผ่านทาง วัสวะซะฮ์ (وَسْوَسَة, “การกระซิบ”) มันทำให้มนุษย์หลงผิดอยู่เสมอ ถึงแม้ว่ามารร้ายมักถูกกล่าวในแบบนามธรรม และกล่าวในทางชั่วร้ายเท่านั้น พวกมันถูกกล่าวว่าเป็นสิ่งมีชีวิตที่หน้าตาน่าเกลียดและพิลึกแห่งไฟนรก
ศัพทมูลวิทยาและคำศัพท์

คำว่า ชัยฏอน (อาหรับ: شَيْطَان) มาจากภาษาฮีบรูว่า שָׂטָן (Śāṭān) "โจทก์, ปฏิปักษ์" (ในอ้างอิงภาษาอังกฤษคือ ซาตาน) อย่างไรก็ตาม ตามศัพทมูลวิทยาภาษาอาหรับ คำนี้มีรากจาก š-ṭ-n ("ไกล, หลงผิด") ซึ่งมีความหมายแฝงทางศาสนศาสตร์เป็นสิ่งมีชีวิตที่อยู่ห่างไปจากความเมตตา ในอาระเบียก่อนการมาของอิสลาม คำนี้กล่าวถึงวิญญาณอันชั่วร้าย แต่จะใช้โดยกวีที่ติดต่อสื่อสารกับชาวยิวและคริสต์ ด้วยการมาของศาสนาอิสลาม ความหมายของ ชะยาฏีน เริ่มใกล้เคียงกับคุณลักษณะของปีศาจในศาสนาคริสต์ คำว่า ชะยาฏีน ปรากฎในแบบเดียวกับในหนังสือของเอโนค ถ้าตามหลักฐานของอิสลาม "ชัยฏอน" อาจถูกแปลเป็น "ปิศาจ" หรือ "มาร" ในบรรดาผู้เขียนมุสลิม คำนี้ใช้ได้กับเอกลักษณ์เหนือธรรมชาติอันชั่วร้ายของญินชั่ว, เทวดาตกสวรรค์ หรือ ฏอฆูต โดยทั่วไป ในมุมมองที่กว้างขึ้น คำนี้ถูกใช้กับทุกสิ่งในมุมมองของภววิทยาที่มีการแสดง ความชั่วร้าย
เทววิทยา > กุรอาน

ชัยฏอนถูกกล่าวคู่กับมลาอิกะฮ์ถึง 88 ครั้ง และเป็นสิ่งที่เหนือธรรมชาติที่ถูกกล่าวบ่อยที่สุดในอัลกุรอาน ในเรื่องราวของอะดัมและเฮาวาอ์ ชัยฏอนล่อลวงอะดัมให้กินผลจากต้นไม้ต้องห้าม ตามอัลกุรอาน 7:20 มันโต้แย้งว่า อัลลอฮ์สั่งห้ามกินผลไม้นี้ เพื่อไม่ให้พวกเจ้าเป็นอมตะ รายงานจากอัลกุรอาน 15:16-18 ชัยฏอนขึ้นไปยังสวรรค์เพื่อขโมยความลับ แต่กลับถูกไล่ตามโดยอุกกาบาต อย่างไรก็ตาม พวกญินสามารถเอาข้อมูลไปได้ในบางครั้ง ในซูเราะฮ์ 2:102 กล่าวว่าชัยฏอนคือครูของวิชาหมอผีทั้งปวง อัลกุรอาน 37:62–68 กล่าวว่าผลซักกูม ต้นไม้ในนรก มีผลเป็นหัวชัยฏอน ซูเราะฮ์ 6:112 กล่าวว่า ชัยฏอน อยู่ท่ามกลาง อินส์ (มนุษย์) กับ ญิน รายงานตามอรรถกถา ประโยคนี้เป็นชื่อรองที่กล่าวถึงกบฏในหมู่มนุษย์และญิน แต่อีกอันหนึ่งอธิบายว่า ประโยคนี้อิงถึงชะยาฏีนที่ล่อลวงในหมู่ญินและมนุษย์
เทววิทยา > ฮะดีษ

ในฮะดีษกล่าวถึงชัยฏอนว่าเป็นพลังซึ่งคิดร้ายที่เชื่อมกับชีวิตประจำวันของมนุษย์ โดยชัยฏอนอยู่กับมนุษย์ทุกคน (ยกเว้นอีซา) และเคลื่อนที่ไปตามสายเลือดของมนุษย์ ในบันทึกของเศาะฮีฮ์ มุสลิม อิบลีสมีลูกชาย 5 ตนที่สร้างความหายนะในชีวิตประจำวัน: ติร “ผู้นำมาซึ่งความหายนะ, ความสูญเสีย และบาดเจ็บ; อัลอะวาร ผู้ส่งเสริมให้เกิดความมึนเมา; ซุต ผู้แนะนำให้โกหก; ดะซิม ผู้ก่อให้เกิดความเกลียดชังระหว่างมนุษย์กับภรรยา; ซะลัมบูร ผู้นำเหนือบริเวณที่มีความติดขัดทางจราจร" ชะยาฏีนพยายามรบกวนในเวลาละหมาดหรือชำระล้างร่างกาย ที่มากไปกว่านั้น มันมักมาในความฝัน และคุกคามผู้คน เมื่อใครสักคนหาว ก็ต้องปิดปาก เพราะชะยาฏีนอาจเข้าสู่ร่างกายได้ มีการกล่าวว่าในเวลาที่ดวงอาทิตย์ขึ้นหรือตกระหว่างเขาของชัยฏอน จะไม่มีการละหมาดในเวลานั้น เพราะเป็นช่วงที่ประตูนรกเปิด เศาะฮีฮ์ อัลบุคอรีกับญามิอ์ อัตติรมิซีกล่าวว่าชะยาฏีนไม่สามารถทำร้ายผู้ศรัทธาในช่วงเดือนเราะมะฎอน เพราะพวกมันถูกล่ามโซ่ใน ญะฮันนัม (เกเฮนนา)
เทววิทยา > อรรถกถา

ชะยาฏีนถือเป็นหนึ่งในสามสิ่งมีชีวิตเหนือธรรมชาติในเทววิทยาอิสลาม แต่เพราะพวกมันมีคุณสมบัติในด้านการล่องหนคล้ายญิน นักวิชาการบางคนมักตั้งให้มันอยู่ในหนึ่งหมวดหมู่ของสิ่งที่เหนือธรรมชาติ อย่างไรก็ตาม ตามความเห็นใน ตัฟซีร ความแตกต่างระหว่างญินและชะยาฏีนมีดังนี้:
ในขณะที่ญินนับถือศาสนาที่แตกต่างกัน (มุสลิม, คริสต์, ยูดาย, พหุเทวนิยม เป็นต้น.) ชะยาฏีนมักชั่วร้ายเป็นพิเศษ
พวกญินเป็นปุถุชนและต้องตาย ในขณะที่ชะยาฏีนจะตายก็ต่อเมื่อผู้นำของมันถูกลบล้างจากการมีอยู่ บิดาของญินคืออัลญานน์ และบิดาของชะยาฏีนคืออิบลีส
ชะยาฏีนเป็นสิ่งมีชีวิตจากไฟนรก และถึงแม้ว่าต้นกำเนิดของมันไม่ได้กล่าวไว้ในอัลกุรอาน นักวิชาการอิสลามยืนยันแนวคิดซ้ำหลาย ๆ ครั้งว่า ชะยาฏีนอาจถูกสร้างมาจากควันหรือไฟนรก เมื่อเทียบกับปีศาจหรือมารในเทววิทยาศาสนาคริสต์ ชะยาฏีนไม่สามารถทำความดีและทำแค่ "ความชั่ว" อย่างเดียว อบูมุฟตีเขียนความเห็นใน al-Fiqh al-absat ของอบูฮะนีฟะฮ์ว่า มลาอิกะฮ์ (เทวทูต) ทั้งหมดเชื่อฟัง ยกเว้นฮารูตและมารูต แต่ชะยาฏีนทั้งหมดถูกสร้างให้ทำความชั่ว ยกเว้นฮาม อิบน์ ฮิม อิบน์ ละกิส อิบน์ อิบลีส มีแค่มนุษย์และญินเท่านั้นที่ถูกสร้างด้วยฟิฏเราะฮ์ นั่นหมายความว่า ทั้งมลาอิกะฮ์และชะยาฏีนไม่ค่อยมีเจตจำนงเสรีและถูกตั้งตามตำแหน่งอยู่แล้ว
นักเขียนลัทธิศูฟีบางคนเชื่อมคำอธิบายของชะยาฏีนในฮะดีษถึงคุณสมบัติทางจิตวิทยาของมนุษย์ ตามแนวคิดว่าชะยาฏีนแพร่พันธุ์ผ่านการฟักไข่ในหัวใจของมนุษย์ อัลเฆาะซาลีเชื่อมสิ่งนี้กับการพัฒนาทางจิตวิญญาณด้านในว่า การฟักไข่ในหัวใจ ทำให้ลูกหลานของอิบลีสเติบโตและเชื่อมสัมพันธ์กับบุคคล ก่อให้เกิดบาปตามสิ่งที่ชัยฏอนต้องการ เขาอธิบายเพิ่มเติมว่า ข้อแตกต่างระหว่างแรงบันดาลใจจากสวรรค์กับการล่อลวงของชะยาฏีน ควรทดสอบด้วยสองสิ่งนี้: ข้อแรกคือความนับถือ ส่วนข้อสองคือสอดคล้องกับชะรีอะฮ์ อะลี ฮุจวีรีกล่าวในรูปแบบที่คล้ายกันว่า ชะยาฏีนกับมลาอิกะฮ์คือกระจกสะท้อนสภาพจิตใจของมนุษย์ โดยมีชะยาฏีนกับความต้องการทางตัณหา (นัฟส์) อยู่ฝั่งหนึ่ง และวิญญาณ (รูฮ) กับมลาอิกะฮ์อยู่อีกฝั่ง
คติชน

ชะยาฏีนมักไปเยี่ยมในบริเวณที่สกปรก พวกมันพยายามทำให้มนุษย์ทำบาปและทุกสิ่งที่สังคมไม่ยอมรับผ่านการกระซิบ โดยทั่วไปเชื่อว่า การกล่าว บิสมิลลาฮ์, อ่านดุอาอ์ เช่น "อะอูซุบิลลาฮิมินัชชัยฏอนิรเราะญีม" หรือซูเราะฮ์อันนาสกับ"อัลฟะลัก" สามารถคุ้มครองตนเองจากชะยาฏีนได้ ถึงแม้ว่าเป็นไปไม่ได้ที่จะเก็บข้อมูลจากธรรมเนียมท้องถิ่นของคติชนอิสลาม พฤติกรรมนี้ก็พบเห็นประจำ เพราะมีการกล่าวในกุรอาน 2:102 ว่านบีสุลัยมานไม่ได้ฝึกสอนวิชาไสยศาสตร์ แต่เป็นชะยาฏีนต่างหาก
ดูเพิ่ม

แอสเรสตาร์
แดวา
อัลมะซีฮุดดัจญ์ญาล
เดฟ
ฆูล
มาริด
นัฟส์
เกาะรีน
ฏูซคูรมาตู

| ฏูซคูรมาตู |
| --- | --- |
เมือง

ฏูซคูรมาตูที่ตั้งในประเทศอิรัก
พิกัด: 34°53′N 44°38′E﻿ / ﻿34.883°N 44.633°E﻿ / 34.883; 44.633
ประเทศ:  อิรัก
เขตผู้ว่าการ: เศาะลาฮุดดีน
อำเภอ: ฏูซ
ความสูง: 715 ฟุต (218 เมตร)
ประชากร (ค.ศ. 2012)
 • ทั้งหมด: 119,000 คน
เขตเวลา: UTC+3
ฏูซคูรมาตู (อาหรับ: طوزخورماتو; ตุรกี: Tuzhurmatu; เคิร์ด: دووزخورماتوو, Duz Xurmatû) เป็นเมืองหลักในอำเภอฏูซ เขตผู้ว่าการเศาะลาฮุดดีน ประเทศอิรัก ตั้งอยู่ห่างจากคีร์คูกทางใต้ 88 กิโลเมตร (55 ไมล์) ผู้อยู่อาศัยส่วนใหญ่เป็นชาวอิรักเติร์กเมนที่นับถือชีอะฮ์ ส่วนกลุ่มชนส่วนน้อยเป็นชาวอาหรับและชาวเคิร์ด
ศัพทมูลวิทยา

ชื่อเมืองในสำเนียงเติร์กเมนหมายถึง เกลือและอินทผลัม
ญิฮาดี จอห์น

| มุฮัมมัด เอ็มวาซี |
| --- | --- |
เอ็มวาซีซึ่งสวมหน้ากากในวิดีโอการสังหาร
เกิด: มุฮัมมัด จัสซิม อับดุลคาริม โอลายัน อัซซอฟิรี 17 สิงหาคม ค.ศ. 1988(1988-08-17) ประเทศคูเวต
เสียชีวิต: 12 พฤศจิกายน ค.ศ. 2015(2015-11-12) (27 ปี) อัรร็อกเกาะฮ์ ประเทศซีเรีย
สาเหตุเสียชีวิต: โดรนโจมตี
ชื่ออื่น: "มุฮัมมัด เอ็มวาซี" "จอห์นเดอะบีเทิล" "จอห์นผู้คุม" อะบู อับดุลลอฮ์ อัล-บริทานี อะบู มูฮาริบ อัล-เยเมนี มุฮัมมัด อัล-เอยาน มุฮัมมัด อิบน์ มูอัสซัม มุฮัมมัด อัล-ซูฮารี อะบู มูฮาริบ อัล-มูฮาจีร์
พลเมือง: อังกฤษ
การศึกษา: วท.บ. (เกียรตินิยมอันดับสองระดับล่าง) ในสาขาระบบสารสนเทศกับการจัดการธุรกิจจากมหาวิทยาลัยเวสต์มินสเตอร์ (ค.ศ. 2009)
มีชื่อเสียงจาก: การตัดศีรษะ

ยศที่ได้รับการแต่งตั้ง
รับใช้:  แนวร่วมอัลนุสเราะ (ค.ศ. 2012–13)   ไอเอส (ค.ศ. 2013–15)
ประจำการ: ค.ศ. 2013–2015
การยุทธ์: ประเทศซีเรีย สงครามกลางเมืองซีเรีย  การแทรกแซงของอเมริกาในสงครามกลางเมืองซีเรีย 
 
มุฮัมมัด เอ็มวาซี (ชื่อเกิด มุฮัมมัด จัสซิม อับดุลคาริม โอลายัน อัซซอฟิรี; อาหรับ: محمد جاسم عبد الكريم عليان الظفيري; 17 สิงหาคม ค.ศ. 1988 – 12 พฤศจิกายน ค.ศ. 2015) เป็นชาวอังกฤษอาหรับ ที่เชื่อว่าเป็นบุคคลที่ปรากฎในหลายวิดีโอที่ทำขึ้นโดยกลุ่มอิสลามหัวรุนแรงไอเอส ด้วยการอวดการตัดศีรษะของเชลยจำนวนหนึ่งในปี ค.ศ. 2014 และ 2015 กลุ่มตัวประกันเรียกชื่อเขาว่า "จอห์น" เนื่องจากเขาเป็นส่วนหนึ่งของกลุ่มก่อการร้ายสี่คนที่มีสำเนียงอังกฤษ ซึ่งพวกเขาถูกเรียกในนาม "เดอะบีเทิล" และภายหลังทางหนังสือพิมพ์ได้เรียกเขาในชื่อ "ญิฮาดี จอห์น"
ในวันที่ 12 พฤศจิกายน ค.ศ. 2015 เจ้าหน้าที่สหรัฐรายงานว่าเอ็มวาซีถูกโจมตีด้วยโดรนโจมตีในอัรร็อกเกาะฮ์ ประเทศซีเรีย การตายของเขาได้รับการยืนยันโดยกลุ่มไอเอสในเดือนมกราคม ค.ศ. 2016
ชีวิตช่วงต้น

เอ็มวาซีมีชื่อแรกเกิดคือมุฮัมมัด จัสซิม อับดุลคาริม โอลายัน อัซซอฟิรี เขาเกิดเมื่อวันที่ 17 สิงหาคม ค.ศ. 1988 ที่ประเทศคูเวต ในฐานะลูกคนโตของพี่น้องรวมห้าคน โดยเป็นบุตรของจัสเซ็ม และกาเนยะฮ์ เอ็มวาซี ครอบครัวของเขามาจากประเทศอิรักโดยไม่มีสัญชาติ ซึ่งอาศัยอยู่ในเมืองอัลยะฮ์รออ์ ก่อนที่จะย้ายไปสหราชอาณาจักรในปี ค.ศ. 1994 เมื่อเขาอายุหกขวบ พวกเขาตั้งรกรากอยู่ในลอนดอนฝั่งตะวันตก โดยย้ายทรัพย์สมบัติมาอยู่ในไมดาเวล ต่อมาได้อยู่ในเซนต์จอห์นสวูดและควีนส์พาร์กในที่สุด เอ็มวาซีเข้าเรียนที่โรงเรียนประถมแห่งประเทศอังกฤษเซนต์แมรีแม็กดาลีนเชิร์ช และต่อมาที่โรงเรียนควินติน คีนาสตัน
ในปี ค.ศ. 2006 เขาเข้าเรียนที่มหาวิทยาลัยเวสต์มินสเตอร์ สาขาระบบสารสนเทศและการจัดการธุรกิจ โดยได้รับวิทยาศาสตรบัณฑิตเกียรตินิยมอันดับสองระดับล่างเมื่อสำเร็จการศึกษาในสามปีต่อมา ขณะอายุ 21 ปี เขาทำงานเป็นพนักงานขายของบริษัทไอทีในประเทศคูเวต และได้รับการพิจารณาจากเจ้านายว่าเป็นพนักงานที่ดีที่สุดของบริษัทเท่าที่เคยมีมา
นามสมญา

เอ็มวาซีได้รับฉายา "จอห์น" โดยกลุ่มตัวประกันของเขา ตัวประกันกล่าวว่าเขาได้เตรียมตัวประกันชาวตะวันตกไว้ในขณะที่จัดการสื่อสารกับครอบครัวของพวกเขา และเป็นกลุ่มก่อการร้ายที่ได้รับการเรียกในนาม 'เดอะบีเทิล' เพราะสมาชิกทุกคนในกลุ่มมีสำเนียงอังกฤษ ฉายาของเขาอิงมาจากจอห์น เลนนอน แห่งวงเดอะบีเทิลส์ โดยสมาชิกกลุ่มอีกสามคนที่เหลือได้รับการตั้งชื่อตามสมาชิกวงเดอะบีเทิลส์เช่นกัน
นามสมญา "ญิฮาดี จอห์น", "จอห์นผู้คุม" และ "จอห์นเดอะบีเทิล" ได้รับการตั้งขึ้นโดยนักข่าว ชื่อ "ญิฮาดี จอห์น" ถูกนำมาใช้เมื่อวันที่ 20 สิงหาคม ค.ศ. 2014 ในนิตยสารอนุรักษ์นิยมของอังกฤษอย่างเดอะสเปกเตเตอร์ ในหัวข้อ "ญิฮาดี จอห์น - การส่งออกของอังกฤษโดยแท้" โดยดักลาส เมอร์เรย์ ซึ่งเป็นนักวิจารณ์ศาสนาอิสลามอยู่เป็นประจำ ส่วนเดอะเดลีเมล์ ใช้ชื่อ "ญิฮาดี จอห์น" ครั้งแรกในวันที่ 21 สิงหาคม ไม่นานหลังจากประสมโรงโดยบีบีซีและแหล่งข้อมูลอื่น ๆ
ครัสโนกอร์สค์ (แคว้นมอสโก)

เมืองในแคว้นมอสโก ประเทศรัสเซีย
| ครัสโนกอร์สค์ Красногорск |
| --- | --- |
เมือง
ศูนย์นิทรรศการและธุรกิจโครคุสซีตี (Крокус-Сити)
   ธง ตราอาร์ม
ที่ตั้งของครัสโนกอร์สค์ 
ครัสโนกอร์สค์ที่ตั้งของครัสโนกอร์สค์แสดงแผนที่แคว้นมอสโกครัสโนกอร์สค์ครัสโนกอร์สค์ (รัสเซียฝั่งยุโรป)แสดงแผนที่รัสเซียฝั่งยุโรปครัสโนกอร์สค์ครัสโนกอร์สค์ (ยุโรป)แสดงแผนที่ยุโรป
พิกัด: 55°49′18″N 37°20′19″E﻿ / ﻿55.82167°N 37.33861°E﻿ / 55.82167; 37.33861
ประเทศ: รัสเซีย
หน่วยองค์ประกอบ: แคว้นมอสโก
เขตบริหาร: เขตครัสโนกอร์สกี
เมือง: ครัสโนกอร์สค์
สถาปนา: ค.ศ. 1932
จัดตั้งเป็นเมือง: ค.ศ. 1940
ความสูง: 150 เมตร (490 ฟุต)
ประชากร (สำมะโนครัวปี 2010)
 • ทั้งหมด: 116,896 คน
 • อันดับ: ที่ 139 ในปี 2010
สถานะการบริหาร
 • เมืองศูนย์กลางทางการบริหารของ: เขตครัสโนกอร์สกี, เมืองครัสโนกอร์สค์
สถานะเทศบาล
 • เขตเทศบาล: เขตเทศบาลครัสโนกอร์สกี
 • ในเมือง: นิคมเมืองครัสโนกอร์สค์
 • เมืองศูนย์กลางทางการบริหารของ: เขตเทศบาลครัสโนกอร์สกี, นิคมเมืองครัสโนกอร์สค์
รหัสไปรษณีย์: 143401–143409, 143416, 143448, 143449, 994001
รหัส OKTMO: 46744000001
เว็บไซต์: www.gorodkrasnogorsk.ru
อาคารศาลาว่าการแคว้นมอสโก
ครัสโนกอร์สค์ (รัสเซีย: Красногорск, เสียงอ่านภาษารัสเซีย: [krəsnɐˈgorsk]) เป็นเมืองและศูนย์กลางการบริหารของเขตครัสโนกอร์สกี ในแคว้นมอสโก ประเทศรัสเซีย ตั้งอยู่ริมแม่น้ำมอสควา ติดกับชานเมืองทางตะวันตกเฉียงเหนือของกรุงมอสโก มีประชากร 187,634 คน (สำมะโนประชากร พ.ศ. 2564)
ประวัติ

การตั้งถิ่นฐานเป็นชุมชนเมืองเกิดขึ้นในปี พ.ศ. 2475 และได้รับสถานะเมืองในปี พ.ศ. 2483[ต้องการอ้างอิง]
ในคริสต์ทศวรรษ 1940 โรงเรียนกลางแห่งการต่อต้านฟาสซิสต์ (Центральной школы антифашистов) ซึ่งมีผู้นิยมลัทธิคอมมิวนิสต์จากต่างประเทศจำนวนมากเข้าศึกษาและให้การบรรยาย ตั้งอยู่ที่ครัสโนกอร์สค์[ต้องการอ้างอิง]
หลังสงคราม นักวิทยาศาสตร์ผู้พัฒนาจรวด วี-2 ชาวเยอรมันซึ่งถูกกองทัพโซเวียตควบคุมตัว ได้มาตั้งรกรากที่นี่พร้อมครอบครัว[ต้องการอ้างอิง]
ประวัติ > การโจมตีของผู้ก่อการร้าย พ.ศ. 2567

บทความหลัก: เหตุโจมตีโครคุสซีตีฮอลล์
เมื่อวันที่ 22 มีนาคม พ.ศ. 2567 ผู้ก่อการร้ายเปิดฉากยิงด้วยอาวุธสงครามและจุดชนวนระเบิด ในเหตุการณ์การโจมตีที่หอแสดงดนตรีโครคุสซีตีในครัสโนกอร์สค์ ส่งผลให้มีผู้เสียชีวิตหลายสิบรายและบาดเจ็บอีกหลายสิบคน กลุ่มก่อการร้ายรัฐอิสลามอิรักและลิแวนต์อ้างความรับผิดชอบต่อการโจมตีดังกล่าวในแถลงการณ์ทางบริการส่งสารทันทีเทเลแกรม ที่ออกโดยสำนักข่าวอันอะมาก (อาหรับ: وكالة أعماق الإخبارية) ซึ่งเป็นสื่อที่กลุ่มรัฐอิสลามอิรักและลิแวนต์มีส่วนเกี่ยวข้อง
สถานะการบริหารและเทศบาล

ภายในกรอบการแบ่งเขตการปกครอง เมืองครัสโนกอร์สค์ทำหน้าที่เป็นศูนย์กลางการบริหารของเขตครัสโนกอร์สกี ซึ่งเขตประกอบด้วยพื้นที่ชนบทสองแห่ง รวมกับเมืองครัสโนกอร์สค์ ในการแบ่งเขตเทศบาล เมืองครัสโนกอร์สค์รวมอยู่ในเขตเทศบาลครัสโนกอร์สกีในชื่อนิคมเมืองครัสโนกอร์สค์
| ปี | ประชากร | ±% |
| --- | --- | --- |
| 1939 | 18,385 | —     |
| 1959 | 35,183 | +91.4% |
| 1970 | 62,690 | +78.2% |
| 1979 | 77,370 | +23.4% |
| 1989 | 90,477 | +16.9% |
| 2002 | 92,545 | +2.3% |
| 2010 | 116,896 | +26.3% |
| 2021 | 187,634 | +60.5% |
แหล่งที่มา: สำมะโน
เศรษฐกิจ

เมืองนี้เป็นที่รู้จักจากบริษัทครัสโนกอร์สกีซาวอด  ซึ่งผลิตกล้องถ่ายภาพซอร์กี (Зоркий), เซนิต (Зенит) และครัสโนกอร์สค์ (Красногорск) ในเมืองนี้จนถึงต้นคริสต์ทศวรรษ 1990[ต้องการอ้างอิง] ตราอาร์มของเมืองจึงออกแบบเป็นภาพปริซึมและรังสีแสง
ครัสโนกอร์สค์เป็นหนึ่งในเมืองไม่กี่แห่งที่เชื่อมต่อกับมอสโกผ่านทางระบบรถไฟใต้ดินมอสโก โดยให้บริการที่สถานีรถไฟใต้ดินเมียคีนีโน (Мякининo) ซึ่งตั้งชื่อตามหมู่บ้านใกล้เคียง
โครคุสเอคสโป (Крокус Экспо) ซึ่งเป็นศูนย์แสดงนิทรรศการที่ใหญ่ที่สุดของรัสเซีย ตั้งอยู่ในเมืองครัสโนกอร์สค์[ต้องการอ้างอิง]
การศึกษาและวัฒนธรรม

ในเมืองมีโรงเรียนรัฐบาล 18 แห่งและโรงเรียนเอกชน 4 แห่ง
ครัสโนกอร์สค์มีวังแห่งวัฒนธรรมของภูมิภาควัฒนธรรมมอสโก, หอแสดงคอนเสิร์ตอาลึเอปารูซา (Концертном зале «Алые паруса») ที่ติดตั้งออร์แกนขนาดใหญ่ วงดนตรีประสานเสียงครัสโนกอร์สค์ฟิลฮาร์โมนิก (Красногорская Филармония) ใช้สถานที่นี้เป็นหลักในการแสดง และครัสโนกอร์สค์มีพิพิธภัณฑ์ต่อต้านฟาสซิสต์เยอรมัน